# Bizarr tények a világból

<https://hir.ma/tudomany/14-bizarr-teny-a-vilagbol/724823>

## Koalák

**A koalák ujjlenyomata megegyezik az emberi ujjlenyomattal.** Még az igazán erős mikroszkóppal is nehéz észrevenni a koala és emberi ujjlenyomat-mintázata közötti különbséget. A tudósok úgy gondolják, hogy a koalák esetében ez a mintázat segít a kapaszkodásban, ami azért fontos, mert a koala az ágakba kapaszkodva nyúl ki a levelekért, amikkel táplálkozik.

## Zavarba jövünk

**Amikor zavarba jövünk, bevörösödik a gyomrunk.** Amikor zavart érzünk, feszengünk, akkor a szervezetünk intenzív adrenalintermelésbe kezd. Ez a hormon élénkíti a vérkeringést, aminek eredménye az, hogy a gyomrunk ugyanúgy „elpirul”, mint az arcunk.

## Italautomaták

**Az italautomatáknak több ember esik áldozatul, mint a cápatámadásoknak.** Némelyik statisztikában az áll, hogy az eldőlő italautomaták évente átlagosan két ember életét oltják ki, míg cápatámadásba évente átlagosan egy ember hal bele.

Állítólag a lepottyanó kókuszdiók is több embert ütnek agyon, mint ahány cápatámadás egy évben történik.

## Viagra

**A Viagrát eredetileg szívproblémákra tesztelték.** Teljesen véletlenül találták fel a Viagra ma ismert változatát, ugyanis a tudósok eredeti célja az volt, hogy egy olyan gyógyszert fejlesszenek ki, ami a véredényeket ernyeszti el.

A munka során azonban a tudósok megfigyeltek egy jellegzetes mellékhatást, aminek eredményeként ma a Viagra az egyik legnépszerűbb gyógyszer.

## Csiga

**A csigának több foga van, mint a cápának.** Fajtól függően, egy cápának 180-400 foga lehet. A kerti csiga azonban reszelős felületű nyelvvel (radulával) rendelkezik, ami azt jelenti, hogy 12-20 ezer, sorba rendezett foggal rendelkezik.

## Reinkarnáció

**Kínában a reinkarnációhoz kormányengedély szükséges.** 2007-ben adták ki azt a rendeletet, amelynek értelmében négyféle kormányhivatal engedélye kell ahhoz, hogy valaki reinkarnálódjon. A jóváhagyásra azért van szükség, mert a kormány így tudni fogja a következő dalai láma születési helyét.

## Piros szem

**Embernek is lehet piros szeme.** Emberek és állatok között is előfordul az albinizmus, aminek esetében nagyon kevés festékanyag termelődik a hajban, a szemben és a bőrben. Az albinizmus fajtájától függ, hogy a szemben futó vérerek láthatóvá válnak-e. Ha igen, akkor a szem piros vagy lila árnyalatot vehet fel.

## Aranytartalék

**A világ aranytartalékának 11 százaléka az indiai háziasszonyok tulajdonában van.** Az indiai kultúra szerves része az aranyékszerek viselése, ezért India az egyik legnagyobb aranyfelvásárló ország a világon.

A háztartásokban 18 ezer tonna aranyat halmoztak fel az indiaiak, ami több, mint az USA, Svájc és Németország aranytartaléka együttvéve.

## Tüdő

**Tüdőnk felülete egy háromszobás lakás alapterületével egyezik meg.** Az emberi tüdőben található léghólyagok tulajdonképpen apró, levegővel teli zsákocskák, amiknek a száma 300 millió is lehet, egy-egy tüdőfélre vetítve. Amennyiben valamennyiből távozna a levegő, majd kiterítenénk őket, akkor nagyjából 75 négyzetmétert fednének le.

## Fantomrezgés-szindróma

**10 emberből 9 fantomrezgés-szindrómában szenved.** A fantomrezgés-szindróma azt jelenti, hogy valaki, főleg stresszhatás alatt, úgy érzi, mintha rezegne vagy csengene a mobilja. Ez a rejtélyesen hangzó tünet 1996-ból származik, először pedig a Dilbert című szatirikus képregény-sorozatban említették meg.

## Imádkozó sáska

**Az imádkozó sáskának öt szeme és egy füle van.** A rendkívüli rovar, aminek apró szárnyai vannak, öt szemmel rendelkezik, amiből kettő nagyobb, három kisebb, és a homlokán találhatóak. Az imádkozó sáska egyetlen hallószerve a két hátsó lába közt helyezkedik el.

## Oxfordi Egyetem

**Az Oxfordi Egyetem idősebb, mint az Azték Birodalom.** 1325 körül épült az azték birodalom fővárosa, Tenocstitlan, míg az Oxford Egyetem alapítási éve nem ismert, viszont már 1096-ban tanítottak a helyszínen. Egy másik érdekesség, hogy az oxfordi laboratóriumban található egy harang, ami 1840 óta, megállás nélkül, kong.

## iPhone

**Az iPhone-nak nagyobb lehet a teljesítménye, mint a NASA számítógépeinek.** Amikor először megjelent az iPhone, akkor erősebb volt, mint azok a számítógépek, amelyeket a NASA 1969-ben, a holdra szállás idején használt.